สวัาดีครับ ผมอยากถามคุณว่าแฟนของผมมีประจำเดือนที่สีไม่ปรกติมา2ครั้งแล้ว ในช่วงวันแรกของการเป็นประจำเดือนจะมีสีแดงเหมือนปรกติแต่วันหลังๆจะมีสีที่จางเป็นชมพูอ่อน และด้วยความพี่แฟนผมเป็นคนที่ค่อนข้างผอมและขาดสารอาหารผมเลยกังวลว่าเขาจะเป็นโรคอะไรหรือเปล่าครับอีกทั้งหลังๆมานี้แฟนผมเขาสังเกตุว่าตรงท้องน้อยด้านขวาของเขาเวลาสัมผัสมันจะรู้สึกแข็งๆไม่นิ่มเหมือนอีกข้างนึกครับ
สวัสดีค่ะ ประจำเดือนปกตินั้นควรจะมาทุกเดือน ห่าง 22-35 วันจากรอบก่อน และมาแต่ละครั้งประมาณ 3-7 วันแล้วหยุดสนิท ไม่มีออกผิดปกติระหว่างรอบเดือนอีกการที่เลือดประจำเดือนตอนแรกๆเป็นสีแดง พอวันหลังๆสีจางลงนั้น ก็อาจจะเป็นปกติ โดยจะต้องดูว่ามาตรงตามรอบเดือนหรือไม่เป็นสำคัญการที่น้ำหนักตัวน้อยกว่าปกติมากๆ หรือมีภาวะขาดสารอาหารอาจจะส่งผลต่อรอบเดือนได้เช่นกัน ควรจะต้องรับประทานอาหารที่มีประโยชน์ให้ครบถ้วน 5 หมู่ และออกกกำลังกายเสริมสร้างกล้ามเนื้อสม่ำเสมอ ถ้าประจำเดือนมาไม่เป็นปกติ ไม่ตามรอบเดือน หรือไม่มาโดยที่ไม่ได้ตั้งครรภ์ ก็ควรไปพบแพทย์เพื่อตรวจหาสาเหตุที่แน่ชัดทั้งสาเหตุจากทางนรีเวชเช่นมดลูกหรือรังไข่เองหรือจากความสมบูรณ์โดยรวมของร่างกายต่อไป